Príloha č. 10

Východiská pre zostavu 

Podnikateľského plánu na rok 2004

prerokované na zasadaní Správnej rady ŽSR  3. 9.  2003

A.  Hlavné ciele  na rok 2004 

Uznesením vlády SR č. 549/2003 bol schválený plán plnenia konsolidačnej funkcie ŠR. Jeho prijatím boli aj zo strany vládnych inštitúcií odsúhlasené systémové reštrukturalizačné kroky pre obdobie rokov 2004 až 2007 v realizačnej kompetencii samotných ŽSR, ku ktorým bola prijatá štátna finančná podpora.
Pre rok 2004 ŽSR definujú následovné základné ciele:
-	udržať si súčasný podiel na dopravnom trhu  a poskytnúť výkony železničnej dopravnej cesty dopravcom minimálne na úrovni roku 2003. 
-	vytvoriť predpoklady pre dlhodobé zefektívňovanie prevádzkových činností pre zabezpečenie výkonov železničnej dopravnej cesty, obslužných prevádzok a odštepných závodov;
-	vytvárať podmienky pre zabezpečenie maximálneho využívania prostriedkov určených na kofinancovanie investícií z fondov EÚ a štátneho rozpočtu;
-	pripraviť systém postupnej implementácie zmeny plánovania, poskytovania a oceňovania produktov ŽSR smerom k štátu a dopravcom.
-	dodržať trend finančno-ekonomických ukazovateľov stanovených kontrolným mechanizmom k plánu plnenia konsolidačnej funkcie;

Za účelom identifikovania úzkych miest bola spracovaná analýza faktorov externého a interného prostredia vplývajúcich na naplnenie cieľov. Uvedené faktory sú zapracované do návrhu rozpočtu ŽSR na rok 2004.

B.  Analýza externého prostredia 
         
      Všeobecné faktory
-	Miera inflácie 8,1% v rámci ktorej sú premietnuté odhadované zmeny regulovaných cien elektrickej energie (2,2 %), plynu (0  %), vodného (6 %),  stočného (4 %) a tepla (2 %).
-	Realizácia zmeny daňového systému (DPH a iné), najmä pripravovaná zmena zákona o dani z príjmu.
       Návrh štátneho rozpočtu a plán konsolidačnej funkcie
-	Návrh štátneho rozpočtu definuje účasť štátu na krytí straty z výkonov vo verejnom záujme v objeme 2 300 000 tis. Sk, t. j.  Zotrvanie MDPT SR na pozícii uzatvárania zmluvy o výkonoch vo verejnom záujme pri prevádzkovaní dráh na úrovni straty rovnajúcej sa účasti štátu schválenej štátnym rozpočtom a bez povinnosti ďalších dodatočných úhrad. 
-	Návrh štátneho rozpočtu zvyšuje účasť štátu na financovaní investícií na objem 
1 150 000 tis. Sk na rekonštrukciu a modernizáciu železničných dopravných ciest. Z uvedených prostriedkov by mali byť vyčlenené prostriedky na financovanie vysporiadania majetku (zákon č. 259/2001 Z.z. o Železničnej spoločnosti, a.s.). Min.a požiadavka odboru hospodárenia pre tento účel na r.2004 je 182 000 tis. Sk.
-	 Zároveň na kofinancovanie projektov ISPA vyčleňuje pre ŽSR prostriedky v objeme 
1 799700 tis. Sk. Na spolufinancovavnie projektov z kapitoly VPS má byť použitýách 1 532 900 tis. Sk. Z kohézneho fondu je na projekty vyčlenených 42 000 tis. Sk. Z fondov EU je na modernizáciu a rozvoj žel. infraštruktúry určených 356 540 tis. Sk. Celkový objem na financovanie investícií zo ŠR a fondov EÚ je 4 881 100 tis. Sk.
-	Prevzatie úverov so štátnou zárukou k 1.1.2004 v objeme 13 631 275 tis. Sk do štátneho dlhu s priamym vplyvom na hospodársky výsledok z finančného hospodárenia. Z toho titulu v návrhu podnikateľského plánu (ďalej PP) sa neuvažuje v rozpočte ani v bilancii príjmov a výdajov so splácaním istín z úverov so štátnou zárukou v objeme 1 414 703 tis. Sk a úrokov v objeme 824 813 tis. Sk. 
-	Zmenou úverových podmienok k pôžičke zo štátnych finančných aktív bola presunutá splátka istiny v objeme 325 000 tis. Sk z roku 2003 na rok 2004. Istina splatná v roku 2004 v objeme 650 000 tis. Sk bola v rámci prípravy plánu konsolidácie Ministerstvom financií SR alternatívne navrhnutá  k zapracovaniu do rozpočtu FNM SR roku 2004 s jej realizáciou formou zmluvy o pristúpení k dlhu. Návrh obchodného plánu uvažuje s prevzatím tohoto záväzku FNM SR.
-	Po zrealizovaní prevzatia k 1.1.2004 časti úverov z pasív ŽSR do štátneho dlhu, zostávajú aj naďalej súčasťou úverového portfólia úvery so štátnou zárukou. Dodatkom k plánu plnenia konsolidačnej funkcie bolo odsúhlasené, že štát prevezme záväzky ŽSR generované zostávajúcimi úvermi so štátnou zárukou. Záväzok  pre rok 2004 je kalkulovaný v objeme 228 790 tis. Sk splatnej istiny a 1 678 025 tis. Sk splatných úrokov. 

       Riziká súvisiace s analýzou externého prostredia
    
-	Krytie EON v čiastke 348 mil. Sk nezabezpečené rámcom úhrady  straty z VVZ zo ŠR   2 300 mil. Sk  už po zakalkulovaní požiadaviek MDPT SR na úsporu.
-	Neidentifikovaný zdroj a spôsob krytia 650 000 tis. Sk istiny súvisiacej s pôžičkou zo ŠFA splatnej v júni 2004. Riziko by bolo možné riešiť odkladom splátky na rok 2005. 
-	Nepokračovanie v spôsobe úhrad finančných záväzkov z úverov so štátnou zárukou, ktoré zostanú v pasívach ŽSR po 1. 1. 2004. 
-	Trend poklesu dopravných výkonov v segmente železničnej dopravy.
-	Schvaľovacie procesy orgánov štátnej správy a vlády SR vo väzbe na proces reštrukturalizácie a outsoursingu.
-	Systém odpustenia záväzkov voči FNM SR z prevzatia dlhovej služby za úvery so štátnou zárukou. 

C.  Analýza interného prostredia 
      
     Odberatelia výkonov a cenová politika 
-	K 26.08.2008 má uzavretú so ŽSR zmluvu o prevádzkovaní dopravy na dráhe v správe ŽSR osem spoločností (US STEEL, s.r.o., Železničná spoločnosť, a.s., TSS, a.s. Bratislava , SMD, s.r.o., Železničné stavby, a.s. Košice, Trnavská stavebná spoločnosť, a.s., LTE, s.r.o., Bratislavská regionálna koľajová spoločnosť, a.s.). V procese prípravy zmluvy je jedna spoločnosť. V priebehu roka 2004 sa očakáva, že  zmluvu o prevádzkovaní dopravy na dráhe uzavrie ďalších šesť spoločností, ktoré už disponujú licenciou.
-	Na základe predbežných odhadov podľa spoločností, ktoré už realizujú dopravné výkony na tratiach v správe ŽSR, sú dopravné výkony pre rok 2004 projektované na úrovni 51,457 mil. vlkm a 32,997 mld hrtkm. Výkony nových dopravcov budú uvažované len s vplyvom na prerozdelenie celkového rozsahu výkonov. 
-	Pri kalkulácii výnosov z poplatku za používanie železničnej dopravnej cesty sa vychádza z cenového výmeru odsúhlaseného Správnou radou ŽSR na zasadaní dňa 5.11. 2003. Cenový výmer obsahuje  zmenu metodiky -  sadzby bez DPH,  zmenu konštrukcie ceny z dvojzložkovej na trojzložkovú a zmenu pomeru cenového zaťaženia 1. a 3. kategórie tratí.
-	V oblasti výkonov ostatných činností, kde je najväčším odberateľom výkonov Železničná spoločnosť,a.s. sa očakáva znižovanie odoberaných výkonov a tlak na cenové podmienky.

      Výkony vo verejnom záujme 
-	Vplyv makroekonomických faktorov na spotrebu nákladov generuje stratu z výkonov vo verejnom záujme v objeme   2 648 719 tis. Sk po zapracovaní požadovaných úsporných opatrení zo strany MDPT. Na základe definovanej úhrady straty z výkonov vo verejnom záujme v objeme 2 300 000 tis. Sk a projekcie výnosov z hlavnej činnosti je potreba riešenia  EON v objeme 348 719 tis. Sk. Ďalšie zdroje sa budú hľadať znižovaním ďalších nákladov.
      Ďalšie faktory vplývajúce na rozpočet
-	Vo väzbe na záväzky vyplývajúce z Kolektívnej zmluvy je uvažované s rastom priemerných miezd o 8,1%. Alternatívne vo väzbe na proces reštrukturalizácie je uvažovaný rast miezd o 0%. V rámci rozpočtovania osobných nákladov a mimoriadnych nákladov je uvažované s východzími parametrami plánu plnenia konsolidačnej funkcie. 
-	Investície z vlastných zdrojov uvažované za podmienky dosiahnutia kladného hrubého cash flow.
-	Obstarávanie cudzích zdrojov na krytie krátkodobého nedostatku finančných prostriedkov a splátky úveru od Depfa Bank.
-	Neuvažuje sa s daňovou povinnosťou z titulu započítania pohľadávky voči štátu za VVZ, zmeny platcu finančných záväzkov z úverov so štátnou zárukou a štátnych finančných aktív a následného odpustenia záväzkov takto vzniknutých nových záväzkov.
     
       Reštrukturalizácia

-	V oblasti ľudských zdrojov sa predpokladá zníženie počtu zamestnancov vo väzbe na organizačné zmeny na ŽSR (vznik Oblastných riaditeľstiev), odčleňovanie činností a ucelených majetkových súborov aj s dopadom na majetkové bilancie. Súčasťou efektov je zvýšený nákup služieb z externého prostredia. Predpokladá sa celková úspora v priemerných prepočítaných zamestnancoch vo výške  1577 zam.

       Riziká súvisiace s analýzou interného prostredia

-	Spotreba nákladov na zabezpečenie prevádzkyschopnosti železničnej dopravnej cesty bez korelácie na možný pokles dopravných výkonov. Nový dopravcovia neprinesú nové výkony, pôsobia len na prerozdelenie výkonov už existujúceho trhu.
-	Nie je zabezpečené krytie straty z výkonov vo verejnom záujme v objeme 
348 719 tis. Sk. Ďalšie zdroje sa budú hľadať znižovaním ďalších nákladov.
-	 Plánovanie mimoriadnych výnosov z titulu odpustenia záväzkov za prevzaté dlhy z úverov so štátnou zárukou, ktoré zostanú po 1.1.2004 v pasívach ŽSR, a to v objeme 
1 906 815 tis. Sk a za odpustenie záväzkov za prevzatý dlh z pôžičku zo štátnych finančných aktív v objeme 650 000 tis. Sk. 
-	Stavby financované z prostriedkov ISPA_stav ich pripravenosti,
-	Potreba investičných prostriedkov vyžiadaná okamžitou prevádzkovou situáciou spolu so zdrojmi bude zapracované v Podnikateľskom pláne na rok 2004 v decembri roku 2003.
-	Výsledok a termín ukončenia kolektívneho rokovania o raste priemerných miezd v roku 2004 a ďalšom znižovaní sociálnych nákladov viažucich sa na kolektívnu zmluvu.
-	Organizačné zmeny ŽSR sa prejavia v znižovaní nákladov v budúcom a najmä v ďalších rokoch.
-	Neschválenie nového cenového výmeru za použitie železničnej dopravnej cesty k 1.1.2004. Neschválenie nového cenového výmeru z titulu novej sadzby DPH generuje výpadok tržieb v objeme 342 mil. Sk.

D.   Súhrn dopadov analýzy externého a interného prostredia na rozpočet

Položka	Rok 2004	
	Alternatíva č. 1a	Alternatíva č. 1b	
Náklady celkom (tis. Sk)	15 610 542	15 363 165	
Výnosy celkom (tis. Sk)	12  630 023	12 630  023	
HV celkom (tis. Sk)	- 2 980 519	- 2 733 142	
Dopravné výkony (vlkm)	51 457 287	51 457 287	
Priemerný prepočítaný stav zamestnancov	20 809	20 809	

Pozn.: 
     * bez zmeny stavu majetkových účtov

-	Vo výnosoch nie je premietnuté zúčtovanie opravnej položky k pohľadávke voči štátu do výnosov v objeme 2 538 180 tis. Sk, ktorá bola tvorená v roku 2002.
-	Vo výnosoch nie je premietnuté zúčtovanie mimoriadnych výnosov z odpustenia prevzatia záväzkov FNM SR z úverov so štátnou zárukou v objeme 1 906 815 tis. Sk a z pôžičky zo štátnych finančných aktív v objeme 650 000 tis. Sk 
-	V nákladoch a výnosoch nie je premietnutý predaj trakčnej el. energie dopravcom (nemá to vplyv na výsledok hospodárenia)
-	V roku 2003 je plánovaný prep. stav zamestnancov 22.386.
V prílohách sú bližšie špecifikované jednotlivé položky návrhu rozpočtu ,  dlhovej služby a predbežného rozpočtu výkonov vo verejnom záujme na rok 2004.
	Upravený Podnikateľský plán na rok 2004 bude vychádzať zo schváleného návrhu štátneho rozpočtu na rok 2004 v oblasti kapitálových výdavkoch.